ПОКАНА

Българската социологическа асоциация (БСА) има удоволствието да ви покани за участие в **обучение** по данните от ***Европейското социално изследване* (ЕСИ/ESS)**. ЕСИе академично инициирано крос-национално проучване, което се провежда на всеки две години от 2001 г. до сега с подкрепата на Европейската комисия и Европейската научна фондация, а за България се финансира от Министерството на науката и образованието. Днес ЕСИ включва 37 страни, България участва още от 2005 г., а през 2018 година ЕСИ,заедно с *Изследване на здравето, стареенето и пенсионирането в Европа* (SHARE), стават двете Изследователски инфраструктури в областта на социалните науки, включени в Националната пътна карта за научно-изследователски инфраструктури.

ЕСИ има за цел да картографира устойчивостта и динамиката в социалната структура на Европа, както и да интерпретира начините, по които европейската социална, политическа и морална тъкан се променя. Изследванетопредлага научно обосновани индикатори за национално развитие, базирани на разбиранията и преценките на гражданите за ключови аспекти на обществата им. Данните от последната - девета - вълна на изследването, проведена през 2018-2019, са публикувани и свободни за ползване за некомерсиални цели на <http://www.europeansocialsurvey.org/> (на този адрес са достъпни данните и от предходните вълни).

БСА предлага **обучение в три модула**:

* **Как да работим с данните на ЕСИ?** – модулът има за цел да запознае участниците с научната инфраструктура, да ги обучи как да използват и анализират данните от ЕСИ, както през специализирания онлайн инструмент на изследването, така и през специфични програми за обработка на данни.
* **Как да формулираме социологически релевантни изследователски въпроси?**– този модул всъщност е ориентиран към индивидуална работа с участниците и има за цел да подпомогне всеки от тях в разработването на индивидуаленизследователски проект.
* **Как да представяме социологически данни за различни публики?**– модулът ще предложи подходи за представяне на данните от ЕСИ, ориентирани към различен тип публики. Целта е да се очертаят основни подходи и да се създадат компетентности за представяне на социологическите резултати в жанрово различни публикации: 1. академични статии, 2. материали, ориентирани към широката публика, 3. доклади, предлагащи и оценяващи публични политики.

БСА предлага при заявен интерес и форми на **индивидуално консултиране** и работа с млади изследователи.За такъм тип индивидуално обучение БСА ще привлече утвърдени учени в областите, в които младите изследователи заявяват интерес.

**Към кого е ориентирано обучението**:

* Към студенти, докторанти и млади учени в областта на социалните и политическите науки.

БСА предлага **сертификат** на завършилите обучението, както и предвижда **награден фонд** за цялостно разработено изследване.

**Кога ще започне обучението?**

24 април 2021 г.

БСА има готовност да проведе обучението както в присъствена, така и в хибридна или онлайн форма, в зависимост от здравната ситуация в страната към този момент.

**Как можете да кандидатствате за участие?**

Изпратете 1. Своя биогафия и 2. Кратко представяне на изследователския си интерес (до 1800 знака) на: sociology.bsa@gmail.com.

**Водещи на курса** са:

**проф. Румяна Стоилова**, БСА, Институт по философия и социология, БАН

**доц. Калоян Харалампиев**, БСА, Софийски университет „Кл. Охридски”

**доц. Елица Димитрова**, БСА, Пловдивски университет

**д-р Мариета Христова**, БСА, УНСС

**д-р Мила Минева**, БСА, СУ

За формите на индивидуално консултиране БСА ще привлече утвърдени учени в областите, в които младите изследователи заявяват интерес.